Kamu bisa jelasin ke aku soal Sheila Mambo dalam bahasa melayu?

Rusilawati Hassan (lahir 10 Disember 1963) atau lebih dikenali Sebagai Sheila Mambo ialah seorang pelakon komedi Malaysia yang mula diperkenalkan ke persada seni pada lewat 1980-an menerusi dunia seni suara.

Antara filem lakonan beliau ialah Idola, Mami Jarum, Mami Jarum Junior dan Anak Mami Kembali. Selain watak komedi, lakonan dramatik Sheila dalam drama Perempuan Seorang Sutradara pada tahun 2002 pernah mendapat pujian.

Beliau menerima pencalonan di Anugerah Bintang Popular Berita Harian 2008 untuk kategori Artis Komedi Wanita Popular (ABPBH). Pada tahun 2003 beliau pernah dicalonkan untuk kategori Pelakon Pembantu Wanita Terbaik (FFM) menerusi lakonan berkesan dalam filem Diari Romeo.

Pada Mei 2019, Harian Metro menyenaraikan beliau sebagai salah seorang daripada 10 pelakon senior Malaysia paling laris sepanjang zaman.